Polisiebeampte doodgeskiet toe hy glo steel - Maroela Media
'n Vermeende rower wat later as 'n polisiebeampte uitgeken is, is dood en nog 'n man gewond ná 'n skietery tydens 'n gewapende roof in Umzinto, KwaZulu-Natal.
"Die beampte was 'n lid van die Umlazi taktiesereaksie-eenheid," het kapt. Thulani Zwane, woordvoerder van die polisie, in 'n verklaring gesê. "Die beseerde man is onder polisiebewaking na 'n hospitaal geneem."
Die rooftog het Vrydag plaasgevind en drie ander rowers het met 'n onbekende bedrag geld van die toneel gevlug in 'n Toyota Corolla en Isuzu-bakkie.
'n Geregtelike doodsondersoek word gedoen en die polisie ondersoek 'n saak van sakeroof en poging tot moord.
Die beampte se vuurwapen is op die toneel aangetref. Dit sal vir ballistiese toetse gestuur word om te bepaal of dit al in ander misdade gebruik is.
Lt.genl. Mmamonnye Ngobeni, provinsiale polisiekommissaris, het haar kommer uitgespreek oor die betrokkenheid van polisiebeamptes in kriminele bedrywighede. "Ons sal alles in ons vermoë doen om van korrupte polisiebeamptes ontslae te raak," het sy gesê.
Nee, dit is mos soos dit gaan. Nie plek vir blankes in die polisie nie, maar die skelms en moordenaars word aangestel! So is ons nooit veilig nie want jy weet nie met wie en wat jy te doen het nie! Ons lank bestaan net uit korrupsie en bedrog.
Wolwe in skaapklere.
In 'n onlangse nuusblad is name gepubliseer van honderde aansoekers vir Polisie inname in Kaapstad se voorstede. Besware kan ingedien word by gemelde telefoon nommers. 99% Was swart aansoekers. Hoe moet ons weet of hulle kriminele rekords het. Familie en vriende en mede korruptes gaan mos nie teen hulle opstaan. Dan kry jy wat in hierdie berig vermeld is. Selfs in Khayelitsha neem inwoners reg in eie hande – hulle vertrou nie die polisie.